PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2007/FK/3/1/090	Bratislava 25. októbra 2007	

Protimonopolný úrad Slovenskej republiky, odbor koncentrácií v správnom konaní č. SK 0074/OK/2007 začatom dňa 21.09.2007 na základe oznámenia koncentrácie podnikateľom Ing. arch. Pavlom Jakubcom, bytom Námestie Martina Benku 15, 811 07 Bratislava, prostredníctvom Advokátskej kancelárie JUDr. Katarína Segečová, s.r.o., so sídlom Čajkovského 5, 811 04 Bratislava a jej konateľky JUDr. Kataríny Segečovej, advokátky, vo veci koncentrácie podnikateľa Ing. arch. Pavla Jakubca, bytom Námestie Martina Benku 15, 811 07  Bratislava a podnikateľa VEZMOS, a.s., so sídlom Gumárenská 337, 972 23 Dolné Vestenice,                    IČO: 31 633 021,

rozhodol

na základe § 12 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánoch štátnej správy Slovenskej republiky v znení neskorších predpisov v znení neskorších predpisov tak, že súhlasí s koncentráciou spočívajúcou v získaní priamej kontroly podnikateľa Ing. arch. Pavla Jakubca, bytom Námestie Martina Benku 15, 811 07 Bratislava nad podnikom podnikateľa VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021, na základe Zmluvy o predaji a kúpe akcií uzatvorenej dňa 10.08.2007 medzi Ing. Vladimírom Kresom, Ing. Aladárom Muchom, Ing. Jozefom Malecom a Ing. Jurajom Červenákom ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmlúv o kúpe akcií uzatvorených dňa 27.08.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmlúv o kúpe akcií uzatvorených dňa 28.08.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmlúv o kúpe akcií uzatvorených dňa 29.08.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmlúv o kúpe akcií uzatvorených dňa 30.08.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmlúv o kúpe akcií uzatvorených dňa 31.08.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmlúv o kúpe akcií uzatvorených dňa 01.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim a Zmlúv o kúpe akcií uzatvorených dňa 03.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim v spojení so Zmluvami o kúpe akcií uzatvorenými dňa 04.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 05.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 06.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 07.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 08.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021  ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 10.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 11.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 12.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 13.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim, Zmluvami o kúpe akcií uzatvorenými dňa 14.09.2007 medzi drobnými akcionármi spoločnosti VEZMOS, a.s., so sídlom Gumárenská 337, 972 23 Dolné Vestenice, IČO: 31 633 021 ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim a Zmluvami o kúpe akcií uzatvorenými dňa 15.09.2007 medzi drobnými akcionármi spoločnosti VEZMOS ako predávajúcimi a Ing. arch. Pavlom Jakubcom, bytom Námestie Martina Benku 15, 811 07 Bratislava ako kupujúcim.

Odôvodnenie:

Protimonopolnému úradu Slovenskej republiky, odboru koncentrácií (ďalej len „úrad“) bolo dňa 21.09.2007doručené listom zaevidovaným úradom pod č. 3471/2007 oznámenie koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) Ing. arch. Pavlom Jakubcom, bytom Námestie Martina Benku 15, 811 07  Bratislava (ďalej len „Ing. arch. Pavol Jakubec“) prostredníctvom Advokátskej kancelárie JUDr. Katarína Segečová, s.r.o., so sídlom Čajkovského 5, 811 04 Bratislava a jej konateľky JUDr. Kataríny Segečovej, advokátky (ďalej len „právna zástupkyňa“).
Na základe vyššie uvedeného sa dňa 21.09.2007 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní v znení neskorších predpisov (ďalej len „správny poriadok“) správne konanie vedené pod číslom 0074/OK/2007 vo veci koncentrácie, ktorá spočíva v získaní priamej kontroly Ing. arch. Pavlom Jakubcom nad podnikom spoločnosti VEZMOS, a.s. so sídlom Gumárenská 337, 972 23  Dolné Vestenice, IČO: 31 633 021 (ďalej len „Vezmos“) na základe Zmluvy o predaji a kúpe akcií uzatvorenej dňa 10.08.2007 medzi Ing. Vladimírom Kresom, Ing. Aladárom Muchom, Ing. Jozefom Malecom a Ing. Jurajom Červenákom ako predávajúcimi a Ing. arch. Pavlom Jakubcom ako kupujúcim (ďalej len „Zmluva s hlavnými akcionármi“), Zmlúv o kúpe akcií uzatvorených dňa 27.08.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 27.08.2007“), Zmlúv o kúpe akcií uzatvorených dňa 28.08.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 28.08.2007“), Zmlúv o kúpe akcií uzatvorených dňa 29.08.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 29.08.2007“), Zmlúv o kúpe akcií uzatvorených dňa 30.08.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 30.08.2007“), Zmlúv o kúpe akcií uzatvorených dňa 31.08.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 31.08.2007“), Zmlúv o kúpe akcií uzatvorených dňa 01.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 01.09.2007“) a Zmlúv o kúpe akcií uzatvorených dňa 03.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 03.09.2007“) v spojení so Zmluvami o kúpe akcií uzatvorenými dňa 04.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 04.09.2007“), Zmluvami o kúpe akcií uzatvorenými dňa 05.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 05.09.2007“), Zmluvami o kúpe akcií uzatvorenými dňa 06.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 06.09.2007“), Zmluvami o kúpe akcií uzatvorenými dňa 07.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 07.09.2007“), Zmluvami o kúpe akcií uzatvorenými dňa 08.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 08.09.2007“), Zmluvami o kúpe akcií uzatvorenými dňa 10.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 10.09.2007“), Zmluvami o kúpe akcií uzatvorenými dňa 11.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 11.09.2007“), Zmluvami o kúpe akcií uzatvorenými dňa 12.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 12.09.2007“), Zmluvami o kúpe akcií uzatvorenými dňa 13.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 13.09.2007“), Zmluvami o kúpe akcií uzatvorenými dňa 14.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 14.09.2007“) a Zmluvami o kúpe akcií uzatvorenými dňa 15.09.2007 medzi drobnými akcionármi spoločnosti Vezmos ako predávajúcimi a Ing. arch. Pavlom Jakubcom ako kupujúcim (ďalej len „Zmluvy zo dňa 15.09.2007“), o čom úrad informoval Ing. arch. Pavla Jakubca prostredníctvom právnej zástupkyne listom č. 3533/PMÚ SR/2007 zo dňa 27.09.2007.
Vyššie uvedeným listom úrad tiež vyzval podnikateľa Ing. arch. Pavla Jakubca prostredníctvom právnej zástupkyne, aby doplnil predmetné oznámenie koncentrácie, nakoľko neobsahovalo všetky náležitosti podľa § 10 ods. 12 zákona a Vyhlášky Protimonopolného úradu Slovenskej republiky č. 268/2004 Z.z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“).
Dňa 08.10.2007 boli úradu listom zaevidovaným pod č. 3671/2007 doručené všetky informácie a podklady. Nakoľko sa predmetné oznámenie koncentrácie stalo doručením predmetného listu úplné podľa § 10 ods. 12 zákona a vyhlášky, začala dňom 09.10.2007 podľa § 11 zákona plynúť lehota 60 pracovných dní na vydanie rozhodnutia vo veci predmetnej koncentrácie, o čom úrad Ing. arch. Pavla Jakubca prostredníctvom právnej zástupkyne informoval listom č. 3705/PMÚ SR/2007 zo dňa 09.10.2007.
Správny poplatok vo výške 100 000 Sk podľa zákona č. 145/1995 Z.z. o správnych poplatkoch v znení neskorších predpisov bol prevedený na účet úradu dňa  04.10.2007.
Z podkladov a informácií, ktoré boli úradu predložené v predmetnom správnom konaní vyplývajú nasledujúce skutočnosti.
Forma koncentrácie
Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.
Kontrolou podľa § 9 ods. 4 zákona sa rozumie možnosť vykonávať rozhodujúci vplyv na činnosť podnikateľa, najmä prostredníctvom
a)	vlastníckych práv alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.
Na základe Zmluvy s hlavnými akcionármi nadobudne Ing. arch. Pavol Jakubec 33,4% akcií spoločnosti Vezmos. Následne Ing. arch. Pavol Jakubec uzatvoril Zmluvy zo dňa 27.08.2007, Zmluvy zo dňa 28.08.2007, Zmluvy zo dňa 29.08.2007, Zmluvy zo dňa 30.08.2007, Zmluvy zo dňa 31.08.2007, Zmluvy zo dňa 01.09.2007 a Zmluvy zo dňa 03.09.2007, na základe ktorých získal taký podiel na základnom imaní spoločnosti Vezmos, ktorý mu v spojení s akciami nadobudnutými od hlavných akcionárov spoločnosti Vezmos zabezpečí možnosť vykonávať rozhodujúci vplyv na zloženie, hlasovanie a rozhodovanie orgánov v spoločnosti Vezmos.
Na základe Zmlúv zo dňa 04.09.2007, Zmlúv zo dňa 05.09.2007, Zmlúv zo dňa 06.09.2007, Zmlúv zo dňa 07.09.2007, Zmlúv zo dňa 08.09.2007, Zmlúv zo dňa 10.09.2007, Zmlúv zo dňa 11.09.2007, Zmlúv zo dňa 12.09.2007, Zmlúv zo dňa 13.09.2007, Zmlúv zo dňa 14.09.2007 a Zmlúv zo dňa 15.09.2007 navýši Ing. arch. Pavol Jakubec svoj podiel na základnom imaní spoločnosti Vezmos na 99,26%.
Vzhľadom na znenie platných stanov spoločnosti Vezmos a v nadväznosti na balík akcií, ktorý Ing. arch. Pavol Jakubec nadobudne od akcionárov spoločnosti Vezmos úrad zistil, že Ing. arch. Pavol Jakubec na základe Zmlúv získa možnosť vykonávať rozhodujúci vplyv na zloženie, hlasovanie a rozhodovanie orgánov spoločnosti Vezmos, a tým získa možnosť vykonávať rozhodujúci vplyv na činnosti spoločnosti Vezmos.
Na základe vyššie uvedeného úrad zistil, že na základe vyššie uvedených zmlúv vznikla koncentrácia Ing. arch. Pavla Jakubca a spoločnosti Vezmos podľa § 9 ods. 1 písm. b) v spojení s § 9 ods. 4 písm. b) zákona.
Účastníci konania a koncentrácie
Vzhľadom na znenie § 25 ods. 3 zákona, podľa ktorého účastníkom konania v prípade koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov, úrad zistil, že účastníkom predmetného správneho konania je Ing. arch. Pavol Jakubec.
Ak koncentráciou podnikateľ získava výlučnú kontrolu nad podnikom iného podnikateľa, účastníkom koncentrácie na strane nadobúdateľa kontroly je podnikateľ, ktorý kontrolu koncentráciou získava a na strane nadobúdaného subjektu účastníkom koncentrácie je podnikateľ, nad ktorým sa kontrola získava, a teda účastníkmi posudzovanej koncentrácie sú Ing. arch. Pavol Jakubec ako nadobúdateľ priamej kontroly nad spoločnosťou Vezmos, ako aj spoločnosť Vezmos, nad ktorou sa kontrola získava.
Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť so súťažou bez ohľadu na to, či tieto činnosti a konania sú alebo nie sú zamerané na dosahovanie zisku.
Ing. arch. Pavol Jakubec nie je kontrolovaný žiadnym podnikateľom. Ing. arch. Pavol Jakubec je autorizovaným architektom zapísaným v zozname autorizovaných architektov Slovenskej komory architektov pod číslom 0129 AA dňa 15.11.1992. Ing. arch. Pavol Jakubec vykonáva kontrolu a má podiely v spoločnostiach:
-	I.D.C. s.r.o. so sídlom: Drieňová 3, Bratislava 821 01, IČO: 35 895 705, predmetom činnosti spoločnosti podľa obchodného registra je najmä kúpa tovaru na účely jeho predaja konečnému spotrebiteľovi (maloobchod), kúpa tovaru na účely jeho predaja iným prevádzkovateľom živnosti (veľkoobchod), sprostredkovanie predaja, prenájmu a kúpy nehnuteľností (realitná činnosť) avšak v súčasnosti reálne nevykonáva žiadnu činnosť,
-	TIZIA, spol. s r.o. so sídlom: Drieňová 3, Bratislava 821 01, IČO: 35 689 498, predmetom činnosti spoločnosti je prevádzkovanie kaviarní,
-	Tizia spol. s r.o. so sídlom: Štítného 388/18, PSČ 13000, Praha 3,              IČO: 25797654, Česká republika, predmetom činnosti spoločnosti je developerská činnosť,
-	Tachyón, s.r.o., so sídlom: Zadunajská cesta 10, Bratislava 851 01, IČO:       36 678 082, predmetom činnosti spoločnosti je prevádzkovanie multimediálnych rádiových zariadení typu MWS (Multimedia Wireles Systems), obojsmerný prenos dát, hlasu a videa vrátane MVDS - retransmisie nezmenených TV programov,
-	I.D.C. Holding, a.s., so sídlom: Drieňová 3, Bratislava 821 01, IČO:                 35 706 686, ktorá na jednotlivých trhoch pôsobí prostredníctvom svojich dcérskych spoločností,
-	TIZIA HUNGÁRIA Kft., so sídlom: Róna u 207, 1145 Budapešť, Maďarsko, predmetom činnosti tejto spoločnosti je developerská činnosť.
Ing. arch. Pavol Jakubec prostredníctvom spoločnosti TIZIA, spol. s r.o. so sídlom: Drieňová 3, Bratislava 821 01, IČO: 35 689 498, a spoločnosti I.D.C. Holding, a.s., so sídlom: Drieňová 3, Bratislava 821 01, IČO: 35 706 686, vykonáva nepriamu kontrolu nad spoločnosťami, ktoré sídlia na území Slovenskej republiky, Českej republiky, Maďarska, Poľska, Chorvátska, Ruskej federácie a Spojených štátov amerických.
Zoznam spoločností, v ktorých Ing. arch. Pavol Jakubec vykonáva nepriamu kontrolu je súčasťou spisového materiálu.
Vzhľadom na to, že Ing. arch. Pavol Jakubec kontroluje viacero spoločností, je fyzickou osobou, ktorej činnosti a konania súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.
Spoločnosť Vezmos bola založená zakladateľskou zmluvou dňa 02.05.1995. Do obchodného registra bola zapísaná dňa 12.07.1995 a je vedená na Okresnom súde Trenčín v oddieli: Sa, vložka číslo: 286/R. Predmetom činnosti spoločnosti Vezmos je veľkoobchodná činnosť v rozsahu nákupu a predaja tovaru na výrobu gumy, maloobchodná činnosť v rozsahu voľných živností a sprostredkovanie obchodu a služieb – sprostredkovanie predaja výrobkov z gumy. Akcie spoločnosti Vezmos sú vlastnené zamestnancami a bývalými zamestnancami spoločnosti Vegum.
Spoločnosť Vezmos je vlastníkom 100 % akcií spoločnosti VEGUM, a.s., so sídlom: Gumárenská 337, 972 23  Dolné Vestenice, IČO: 00 152 854 (ďalej len „Vegum“), ktorej predmetom činnosti je výroba gumárenských zmesí, výroba lisovanej a vytlačovanej technickej gumy a strojárenská výroba.
Spoločnosť Vezmos prostredníctvom spoločnosti Vegum vykonáva nepriamu spoločnú kontrolu nad spoločnosťou DENSO-VEGUM Dichtungstechnik, s.r.o.,       so sídlom: Gumárenská 337, 927 23  Dolné Vestenice, IČO: 36 308 901.
Z vyššie uvedených skutočností vyplýva, že spoločnosť Vezmos je podnikateľom podľa § 3 ods. 2 zákona a teda sa na ňu podľa § 2 ods. 1 písm. a) zákona zákon vzťahuje.
Koncentrácia podliehajúca kontrole úradu
Podľa § 10 ods. 1 koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie je najmenej 1 200 000 000 Sk a aspoň dvaja účastníci koncentrácie dosiahli v Slovenskej republike celkový obrat každý najmenej 360 000 000 Sk za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 500 000 000 Sk za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 1 200 000 000 Sk za uzavreté účtovné obdobie predchádzajúce vzniku koncentrácie.
Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo,
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písm. c) práva uvedené v písm. b),
e)	podnikateľov, v ktorých dvaja alebo viacerí podnikatelia uvedení v písm. a) až d) majú spoločné práva uvedené v písm. b).
Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v rozsahu Vyhlášky Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.
Vzhľadom na to, že koncentrácia vznikla na základe vyššie uvedených Zmlúv, podľa § 10 ods. 1 zákona sa do úvahy berie obrat účastníkov koncentrácie dosiahnutý za účtovné obdobie predchádzajúce vzniku koncentrácie, t.j. za rok 2006.
Na základe predložených podkladov úrad zistil, že predmetná koncentrácia podlieha kontrole úradu podľa § 10 ods. 1 písm. a) zákona a taktiež aj podľa § 10 ods. 1 písm. b) zákona. Z podkladov, ktoré boli úradu predložené vo veci predmetnej koncentrácie vyplýva, že podnikateľ Ing. arch. Pavol Jakubec za rok 2006 dosiahol celkový obrat na území Slovenskej republiky vo výške 1 568 388 000,- Sk a celosvetový celkový obrat vo výške 3 466 091 614,- Sk. Podnikateľ Vezmos dosiahol za uzavreté účtovné obdobie roku 2006 celkový obrat na území Slovenskej republiky vo výške 385 088 000,- Sk a celosvetový celkový obrat vo výške 1 294 241 000,- Sk.
Vychádzajúc z vyššie uvedených ustanovení zákona a v nadväznosti na predložené podklady a informácie úrad zistil, že účastníci koncentrácie dosiahli zákonom požadovaný obrat a teda posudzovaná koncentrácia podlieha kontrole úradu.
Podľa § 10 ods. 9 zákona koncentrácia, ktorá podlieha kontrole úradu podľa § 10 ods. 1 zákona, musí byť oznámená úradu do 30 pracovných dní odo dňa a) uzavretia zmluvy, b) oznámenia prijatia návrhu v obchodnej verejnej súťaži, c) doručenia rozhodnutia štátneho orgánu podnikateľovi, d) keď Európska komisia oznámila podnikateľovi, že vo veci bude konať úrad alebo e) v ktorom nastala iná skutočnosť, na ktorej základe došlo k vzniku koncentrácie. Lehota začne plynúť odo dňa, keď nastala prvá zo skutočností uvedených v písmenách a) až c) alebo písmen e). 
Právnym titulom predmetnej koncentrácie sú Zmluvy zo dňa 03.09.2007, t.j. tento deň je relevantný pre začatie plynutia lehoty na oznámenie koncentrácie, nakoľko v predmetný deň boli podpísané Zmluvy, prostredníctvom ktorých nadobudne podnikateľ Ing. arch. Pavol Jakubec balík akcií, ktorý mu umožní vykonávať kontrolu nad podnikateľom Vezmos. Vzhľadom na to, že predmetná koncentrácia bola prostredníctvom právnej zástupkyne úradu oznámená dňa 21.09.2007, úrad konštatuje, že nedošlo k porušeniu povinnosti oznámiť predmetnú koncentráciu v lehote podľa § 10 ods. 9 zákona.
Relevantné trhy 
Pri vymedzení relevantných trhov z tovarového hľadiska úrad vychádzal z ustanovení § 3 ods. 3 až ods. 5 zákona a z hlavných činností a aktivít, ktoré vykonávajú účastníci koncentrácie a s nimi prepojení podnikatelia na území Slovenskej republiky, pričom sa zameral na určenie a posúdenie vplyvov predmetnej koncentrácie na hospodársku súťaž na relevantných trhoch, na ktorých sa prejavia účinky koncentrácie v rámci Slovenskej republiky. 
Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.
Podnikateľ Ing. arch. Pavol Jakubec, ako bolo uvedené vyššie, je autorizovaným architektom a činnosť architekta aktívne vykonáva. Ing. arch. Pavol Jakubec vykonáva priamu alebo nepriamu kontrolu a má podiely v spoločnostiach, ktoré pôsobia na nasledujúcich trhoch:
-	trh prevádzkovania kaviarní,
-	trh prevádzkovania multimediálnych rádiových zariadení typu MWS (Multimedia Wireles Systems), obojsmerný prenos dát, hlasu a videa vrátane MVDS – retransmisie nezmenených TV programov,
-	developerská činnosť,
-	trh maloobchodu v oblasti predaja trvanlivého, polotrvanlivého pečiva a cukroviniek,
-	trh veľkoobchodu v oblasti predaja trvanlivého, polotrvanlivého pečiva a cukroviniek, 
-	trh výroby cukroviniek,
-	trh výroby piškót,
-	činnosti účtovných poradcov, činnosti organizačných a ekonomických poradcov a vedenia účtovníctva,
-	trh reklamy a propagačnej činnosti,
-	trh prenájmu nehnuteľností.
Podnikateľ Vezmos a ním kontrolovaná spoločnosť Vegum pôsobia na nasledujúcich trhoch:
-	trh výroby gumárenských zmesí,
-	trh výroby lisovanej a vytlačovanej technickej gumy,
-	trh strojárenskej výroby,
-	trh veľkoobchodnej činnosti v rozsahu nákupu a predaja tovaru na výrobu gumy,
-	sprostredkovateľská činnosť  sprostredkovanie predaja výrobkov z gumy.
Žiaden z podnikateľov, nad ktorými podnikateľ Ing. arch. Pavol Jakubec vykonáva priamu alebo nepriamu kontrolu nepôsobí na žiadnych takých tovarových relevantných trhoch, ktoré by boli vo vzťahu k tovarovo relevantným trhom, na ktorých pôsobí spoločnosť Vezmos, a teda v prípade predmetnej koncentrácie, žiaden z účastníkov koncentrácie ani podnikateľov uvedených v § 3 ods. 1 písm. a) a b) vyhlášky nepôsobí na priestorových a tovarových trhoch, ktoré by sa horizontálne alebo vertikálne prekrývali, ani na trhoch, ktoré je možné vymedziť ako trhy úzko súvisiace s trhom. V predmetnom prípade teda ide o konglomerátnu koncentráciu.
Podľa § 3 ods. 6 zákona priestorový relevantný trh je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.
Úrad sa v predmetnom prípade nezaoberal presnou definíciou vymedzenia priestorového relevantného trhu, nakoľko v predmetnom prípade nedochádza k ovplyvneniu trhov, t.j. nedochádza k horizontálnemu ani k vertikálnemu prekrytiu trhov. 
Dopad koncentrácie na hospodársku súťaž
Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu. Podľa ustanovenia § 12 ods. 3 zákona úrad vydá rozhodnutie, že s koncentráciou súhlasí aj v prípade, ak podmienka uložená v rozhodnutí zabezpečí, že koncentrácia bude v súlade  s § 12 ods. 1 alebo 2 zákona. Úrad môže v rozhodnutí uložiť účastníkom konania povinnosť súvisiacu s podmienkou, najmä na zabezpečenie plnenia uloženej podmienky, na dosiahnutie jej účelu alebo kontrolu jej plnenia. Podľa ustanovenia § 12 ods. 6 zákona úrad zakáže koncentráciu, ak koncentrácia vytvára alebo posilňuje dominantné postavenie, ktorého dôsledkom môžu byť významné prekážky efektívnej súťaže na relevantnom trhu alebo podľa ustanovenia § 12 ods. 7  zákona koordinácia súťažného správania je v rozpore s ustanovením § 4 ods. 1 zákona.
Podľa vyjadrenia účastníka konania, t.j. podnikateľa Ing. arch. Pavla Jakubca, dôvodom vzniku koncentrácie je zaujímavá investičná  príležitosť a účinky na hospodársku súťaž, vzhľadom na skutočnosť, že neboli identifikované ovplyvnené trhy, sú zanedbateľné. Cieľom investície Ing. arch. Pavla Jakubca je zeefektívniť fungovanie spoločnosti Vezmos, resp. najmä jej dcérskej spoločnosti Vegum, čo je možné dosiahnuť najmä prostredníctvom modernizácie výroby. 
Vzhľadom na to, že predmetnou koncentráciou sa nezmení štruktúra trhu, nakoľko účastníci koncentrácie pôsobia na odlišných relevantných trhoch, t.j. v predmetnom prípade nedochádza k prekrytiu, či už horizontálnemu alebo vertikálnemu a po uskutočnení posudzovanej koncentrácie bude naďalej na uvedených trhoch pôsobiť rovnaká konkurencia ako pred jej vznikom, úrad dospel k záveru, že predmetná koncentrácia nevytvára alebo neposilňuje dominantné postavenie žiadneho z účastníkov koncentrácie, ktorého dôsledkom sú významné prekážky efektívnej hospodárskej súťaže na relevantných trhoch. Vzhľadom na uvedené úrad vydá rozhodnutie podľa § 12 ods. 1 zákona.
Podľa § 12 ods. 8 zákona rozhodnutie podľa odsekov 1 až 3 sa vzťahuje aj na obmedzenia súťaže, ktoré s koncentráciou priamo súvisia a sú nevyhnutné na jej uskutočnenie.
Podľa § 33 zákona úrad listom č. 3905/PMÚ SR/2007 zo dňa 23.10.2007 vyzval účastníka správneho konania, t.j. podnikateľa Ing. arch. Pavla Jakubca prostredníctvom právnej zástupkyne pred vydaním rozhodnutia v predmetnej veci, aby sa ústne alebo písomne vyjadril k jeho podkladom a k spôsobu ich zistenia, prípadne aby navrhol jeho doplnenie.
Dňa 25.10.2007 sa Ing. arch. Pavol Jakubec k výzve úradu zaevidovanej pod č. 3905/PMÚ SR/2007 zo dňa 23.10.2007 prostredníctvom právnej zástupkyne vyjadril do zápisnice, že k podkladu a spôsobu jeho zistenia nemá žiadne pripomienky. Vyjadril sa len k formálnej stránke predmetnej výzvy, čo úrad v rozhodnutí zohľadnil. 
Na základe vyššie uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:
Podľa ustanovenia § 34 ods. 1 v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.
Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

							      	Ing. Dušan Valo
					                  	 riaditeľ odboru koncentrácií

Rozhodnutie sa doručuje:
JUDr. Katarína Segečová
advokátka
Advokátska kancelária JUDr. Katarína Segečová, s.r.o.
Čajkovského 5
811 04  Bratislava